Θεσσαλονίκη,29/01/2024

Αρ. Πρωτ.: 2135.01.2024

**ΔΕΛΤΙΟ ΤΥΠΟΥ**

***Παράταση Αιτήσεων για τη δράση του ΣΕΓΕ «#Her\_Research»***

Ο **Σύνδεσμος Επιχειρηματιών Γυναικών Ελλάδος - ΣΕΓΕ** ανακοινώνει με χαρά ότι η προθεσμία υποβολής αιτήσεων για τη δράση **"#Her\_Research"** παρατείνεται έως την **Πέμπτη 15 Φεβρουαρίου 2024**. Μετά την θερμή ανταπόκριση και τον υψηλό αριθμό συμμετοχών, αποφασίσαμε να παραχωρηθεί επιπλέον χρόνος στις ερευνήτριες που ενδιαφέρονται, προκειμένου να αξιοποιήσουν την ευκαιρία να συμμετάσχουν σε αυτή τη σημαντική πρωτοβουλία.

Αυτή η παράταση δίνει τη δυνατότητα σε περισσότερες επιστήμονες και ερευνήτριες να αναπτύξουν και να προωθήσουν τις ιδέες τους στον επιστημονικό χώρο.

Προσκαλούμε, επομένως, όλες τις ενδιαφερόμενες γυναίκες που δραστηριοποιούνται στον χώρο της έρευνας να χρησιμοποιήσουν αυτήν την πρόσθετη περίοδο για να υποβάλουν τις αιτήσεις τους.

Στόχος του **"Her\_Research"** είναι η ενδυνάμωση των γυναικών ερευνητριών σε θέματα **τεχνογνωσίας**, την **πρόσβασή τους στη χρηματοδότηση**, καθώς και τη διευκόλυνση της **δικτύωσής** τους στον επιχειρηματικό κόσμο, η δράση **«#Her\_Research»**, **επιβραβεύει καινοτόμες ιδέες, υπηρεσίες και προϊόντα.**

Η **Πρόεδρος του ΣΕΓΕ**, **κα.Αποστολίνα Τσαλταμπάση** σχολίασε: *"Είναι μεγάλη μας χαρά που συνεχίζουμε αυτήν τη σημαντική πρωτοβουλία που* ***υποστηρίζει και ενισχύει τη συμμετοχή των γυναικών στην επιστημονική κοινότητα****. Καλούμε όλες τις ενδιαφερόμενες να συμμετάσχουν και να μοιραστούν τις ιδέες τους μαζί μας"*.

**ΔΙΑΔΙΚΑΣΙΑ 3ου ΚΥΚΛΟΥ «#Her\_Research»**

**Συμμετοχές:**

Στη δράση μπορούν να συμμετάσχουν ερευνητικές ομάδες ή/και μεμονωμένες ερευνήτριες που δεν έχουν ακόμη εισέλθει στον χώρο του επιχειρείν και η δραστηριότητά τους δεν είναι ήδη υποστηριζόμενη από άλλες επίσημες δράσεις.

**Υποβολή αιτήσεων:** https://forms.office.com/e/YeiUTu56Sr

**ΝΕΑ Προθεσμία Υποβολής:** 15 Φεβρουαρίου 2024.

**Βραβεία:**

Τα βραβεία της δράσης θα απονεμηθούν για κάθε πεδίο χωριστά.

Ειδικότερα:

* **Πρώτο Βραβείο** (Α’) όπου ***3 ερευνητικές ομάδες θα λάβουν ΔΩΡΕΑΝ υποστήριξη συγγραφής ερευνητικών προτάσεων για το Horizon Europe ή αντίστοιχο ερευνητικό πρόγραμμα*** από εξειδικευμένη ομάδα τεχνικών συμβούλων,
* **Δεύτερο Βραβείο (Β’)** όπου ***5 ερευνητικές ομάδες θα λάβουν ΔΩΡΕΑΝ ένα πλήρες εκπαιδευτικό και συμβουλευτικό πακέτο 10 ωρών*** από εξειδικευμένη ομάδα τεχνικών συμβούλων.
* Τέλος, **Επιβράβευση Βonus** όπου **όλες οι συμμετέχουσες ερευνήτριες θα παρακολουθήσουν ένα 2-ωρο εξειδικευμένο σεμινάριο με θέμα τους ερευνητικούς πόρους** και **2 ώρες Mentoring επί του θέματος**.

**Επιστημονική Επιτροπή:** Τη διαδικασία αξιολόγησης των ερευνητικών προτάσεων προς βράβευση στον 3ο Κύκλο «#Her\_Research» θα συντονίσει και θα εποπτεύει Επιστημονική Επιτροπή, η οποία απαρτίζεται από Καθηγητές Πανεπιστημιακών Ιδρυμάτων από όλη την Ελλάδα και θα ανακοινωθεί σύντομα.

Η πρωτοβουλία **"#Her\_Research"** αποτελεί μια ευκαιρία να ενισχυθούν οι φωνές των γυναικών στον επιστημονικό τομέα και να προωθηθούν καινοτόμες ιδέες που θα συμβάλλουν στην επιστημονική κοινότητα.

Εκφράζουμε την ελπίδα μας για τη συμμετοχή των φιλόδοξων ερευνητριών και τις ευχαριστούμε για το ενδιαφέρον τους και την υποστήριξή τους σε αυτήν την σημαντική πρωτοβουλία.

**Ο 3ος κύκλος της δράσης «#Her\_Research» τελεί υπό την αιγίδα των:**

*Υπουργείου Ανάπτυξης, Γενική Γραμματεία Ισότητας και Ανθρωπίνων Δικαιωμάτων, Γενική Γραμματεία Έρευνας και Καινοτομίας, Αριστοτέλειο Πανεπιστήμιο Θεσσαλονίκης, Γεωπονικό Πανεπιστήμιο Αθηνών, Δημοκρίτειο Πανεπιστήμιο Θράκης, Διεθνές Πανεπιστήμιο της Ελλάδος, Ελληνικό Μεσογειακό Πανεπιστήμιο, Ιόνιο Πανεπιστήμιο, Πανεπιστήμιο Αιγαίου, Πανεπιστήμιο Δυτικής Αττικής, Πανεπιστήμιο Δυτικής Μακεδονίας, Πανεπιστήμιο Θεσσαλίας, Πανεπιστήμιο Ιωαννίνων, Πανεπιστήμιο Κρήτης, Πανεπιστήμιο Μακεδονίας, Πανεπιστήμιο Πατρών, Πανεπιστήμιο Πελοποννήσου, Πάντειο Πανεπιστήμιο.*

**Για περισσότερες πληροφορίες, καλέστε μας στο ☎️ 2310 - 224440 ή στείλτε email στο 📧 members@sege.gr.**

**Με την παράκληση να δημοσιευθεί ή να μεταδοθεί.**